રાહદારીઓ સહેલાઈથી ચાલી શકે એ માટે ફુટપાથ બનાવવામાં આવે છે, પરંતુ વિલે પાર્લે-વેસ્ટની ફુટપાથ પર અમુક લોકો ઘર જેવું બનાવીને રહે છે તથા અહીં જ બેસી વસ્તુઓ વેચે છે. બપોરના સમયે બધો સામાન હટાવી અંદર સૂઈ રહે છે. કેટલાય મહિનાઓથી ફેરિયાઓએ ફુટપાથ પર કબજો કર્યો છે એટલે આમ જનતા માટે ચાલવાની પણ જગ્યા નથી. વિલે પાર્લેના સ્ટેશન રોડની ફુટપાથ પર અમુક લોકોએ પ્લાસ્ટિક બાંધીને રહેણાક જેવું બનાવી દીધું છે અને આખી ફુટપાથને રોકી લીધી છે. કેટલાય મહિનાઓથી અહીં આ જ પરિસ્થિતિ જોવા મળી રહી છે. રાહદારીઓ પસાર થતાં ત્રાસ અનુભવે છે તેમ છતાં હજી સુધી પ્રશાસનની નજર અહીં ન પડતાં ઘર બાંધી રહેતા લોકોને તો મજા પડી ગઈ છે. કોઈ પણ ચાર્જ ભર્યા વગર અહીં આરામથી પડ્યા-પાથર્યા રહેતા હોય છે.